- मप्र में मानसून के बेहरबान होते ही मुसीबतों का सिलसिला भी शुरू हो गया है। देवास जिले में सुबह से हो रही तेज बारिश से कालीसिंध नदी उफान पर आ गई है और छोटी पुलिया डूब गई है। लोग जान जोखिम में डालकर पुल पार कर रहे हैं। वहीं गुनेरी नदी के रौद्र रूप धारण करने से ब्रिज पानी में डूब गया है, जिसके चलते बागली-चापड़ा मार्ग बंद हो गया है। महेश्वर में भी महेश्वरी नदी उफान पर है, जिसके चलते बाढ़ में फंसकर एक भैंस बह गई, जिसे लोगों ने बड़ी मशक्कत के बाद बाहर निकाला।